गन्ने के साथ लें 19 तरह की फसल इसी माह बिजाई से बढ़ेगा उत्पादन
सलाह: एक किस्म के पीछे पड़ें किसान
बिजाई के लिए कीटग्रस्त पोरी लें
बसंतकालीन गन्ना बिजाई में मिलेगा खूब लाभ
35 से 40 क्विंटल प्रति एकड़ डालें बीज
अबकी बार चीनी कम, गन्ने की करें बिजाई
ये फसलें गन्ने के साथ लें इंटरक्राॅपिंगमें
गन्नाबिजाई का अब सही समय चल रहा है। बसंतकालीन गन्ने की बिजाई के साथ किसान भाई 19 प्रकार की अन्य दलहन, तिलहन सब्जियों की फसल भी ले सकते हैं। इससे किसानों की आय में काफी बढ़ोत्तरी होगी। जबकि गन्ने की फसल के उत्पादन में किसी तरह की कमी नहीं आएगी। अबकी बार प्रदेश में किसानों ने करीब 1.10 लाख हेक्टेयर में गन्ने की बिजाई की है। अमूमन हरियाणा में 90 से 120 लाख हेक्टेयर के बीच में ही गन्ने की रोपाई की जाती रही है। किसान भाई वर्तमान समय में सीओएच-160 सीओएच-167 किस्मों की बिजाई कर सकते हैं। इधर किसानों ने भी गन्ने की बिजाई का कार्य शुरू कर दिया है। इन किस्मों में गन्ना ढहने की समस्या भी कम है और उत्पादन भी प्रति एकड़ 350 से 400 क्विंटल तक होता है। यही नहीं इनमें चीनी भी काफी अच्छी है और शुगर मिल इन्हें प्राथमिकता के आधार पर लेते हैं। प्रदेश में किसान 60 फीसदी अगेती, 38 फीसदी मध्यम 2 फीसदी के करीब गन्ने की पछेती बिजाई करते हैं। वर्तमान समय में प्रदेश में सबसे अधिक गन्ना की बिजाई उत्तरी हरियाणा के कुरुक्षेत्र, यमुनानगर, अंबाला, करनाल, पानीपत कैथल जिलों में होती है। इसके अलावा सोनीपत, रोहतक, जींद, फतेहाबाद कई अन्य जिलाें में भी गन्ने की खेती की जाती है। कई किसानों ने गन्ने के साथ अंतरवर्ती फसलें भी ली हैं और वे अपने खेत में ही गुड़ भी बनाकर बाजार में बेचने लगे हैं। ऐसे में किसानों का मुनाफा बढ़ गया है।
अबकी बार देश में अब तक करीब 22.5 मिलियन टन चीनी की का उत्पादन हुआ है। जबकि देश में प्रति वर्ष करीब 26 मिलियन टन खपत होती है। ऐसे में देश में फिलहाल 8 मिलियन टन के करीब चीनी का स्टॉक है, जिसे बाजार में बेचा जा सकता है। ऐसे में सरकार को अगले वर्ष स्टॉक के लिए भी चीनी की दरकार होगी। गन्ने से अधिक लाभ मिल सकता है।
किसान भाई ध्यान रखें कि कीटग्रस्त पोरियां लें। फसल उगते समय दीमक पोरी की आंखों को नष्ट कर देती है। कनसुए के आक्रमण से पौधों की गोभ सूख जाती है। अत: इन दोनों कीटों से फसल को बचाने के लिए बिजाई के समय गन्ना वैज्ञानिकों द्वारा बताई गई दवाई का प्रयोग कर किसान गन्ने को बीमारी से बचा सकते हैं।
खेत की तैयारी के लिए पहली जुताई मिट्टी पलटने वाले हल से तथा इसके बाद 6-8 जुताई देसी हल से करके सुहागा लगाएं। एक एकड़ के लिए 35-40 क्विंटल गन्ने यानी करीब 35000 दो आंखों वाले टुकड़ों या 23000 तीन आंखों वाले टुकड़ों की जरूरत होती है। गन्ना बोने से पहले मिट्टी का परीक्षण जरूर कराएं।
वैज्ञानिकाें के अनुसार किसान भाई किसी एक किस्म के पीछे पड़ें। सभी तरह की किस्में खेत में लगाएं। इससे बीमारियां फसल में कम लगेंगी और फसलों का उत्पादन भी अच्छा होगा। कई बार ऐसा देखा गया है कि किसान एक ही किस्म का गन्ना खेत में उगाते हैं, इससे बीमारी बढ़ने या लॉजिंग होने पर काफी नुकसान हो जाता है।
गन्ने की फसल के साथ इंटरक्राॅपिंग के रुप में दलहन, तिलहन की फसल भी ले सकते हैं। इसके अलावा मटर, मसूर, सरसों, गेहूं, बेल वाली सब्जियां जैसे घीया, तोरी, खरबूजा, तरबूज, ककड़ी, खीरा, चप्पलकद्दू सहित कई अन्य सब्जियां भी ली जा सकती हैं। ये सब्जी किसान भाई मई के अंत तक ले सकते हैं। इससे गन्ने की फसल पर आने वाला पूरा खर्च निकाला जा सकता है।
^बसंतकालीन गन्ने की बिजाई करें। साथ में इंटर क्राॅपिंग के तौर पर किसान 19 प्रकार की फसल भी उगा सकते हैं। इससे अतिरिक्त आय भी प्राप्त होगी। फसल उत्पादन अच्छा होगा। -डॉ.समर सिंह, निदेशक, एचएयू, क्षेत्रीय स्टेशन उचानी करनाल।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva